
Ministru kabineta noteikumi Nr. 428
Rīgā 2022. gada 14. jūlijā (prot. Nr. 36 21. §)
Grozījumi Ministru kabineta 2020. gada 4. februāra noteikumos Nr. 76 "Ieroču reģistra noteikumi"
Izdoti saskaņā ar Ieroču aprites likuma
83. panta trešo un piekto daļu un 87. panta ceturto daļu
· Izdarīt Ministru kabineta 2020. gada 4. februāra noteikumos Nr. 76 "Ieroču reģistra noteikumi" (Latvijas Vēstnesis, 2020, 31. nr.) šādus grozījumus:
· 1. Svītrot 4.1. apakšpunktu.
· 2. Svītrot 4.2. apakšpunktu.
· 3. Izteikt 5.1. apakšpunktu šādā redakcijā:
· "5.1. personas kods vai personas dzimšanas datums, ja ziņas par personu nav iekļautas Fizisko personu reģistrā;".
· 4. Izteikt 7.5. apakšpunktu šādā redakcijā:
· "7.5. personas kods (ja ziņas par personu nav iekļautas Fizisko personu reģistrā – personas dzimšanas datums);".
· 5. Izteikt 20. punktu šādā redakcijā:
· "20. Šo noteikumu 4.3., 4.4., 4.5., 4.6., 4.7., 4.8. un 4.9. apakšpunktā minētās institūcijas sniedz centram šo noteikumu 11., 12., 13. un 16.  punktā minētās ziņas iekļaušanai reģistrā un aktualizācijai 10 darbdienu laikā pēc katra ieroča, šaujamieroča maināmās būtiskās sastāvdaļas, lielas enerģijas pneimatiskā ieroča, gāzes ieroča un signālieroča ievešanas Latvijas Republikā, kā arī iegādāšanās, realizācijas, pārvietošanas un izvešanas no Latvijas Republikas (ja izvešanas termiņš pārsniedz trīs mēnešus). Centrs šajā punktā minētās ziņas iekļauj reģistrā un aktualizē vienas darbdienas laikā pēc ziņu saņemšanas."
· 6. Izteikt 21. punktu šādā redakcijā:
· "21. Šo noteikumu 4.3., 4.4., 4.5., 4.6., 4.7., 4.8. un 4.9. apakšpunktā minētās institūcijas sniedz centram šo noteikumu 14. punktā minētās ziņas iekļaušanai reģistrā un aktualizācijai reizi gadā (janvārī). Centrs šajā punktā minētās ziņas iekļauj reģistrā un aktualizē 30 darbdienu laikā pēc ziņu saņemšanas."
· 7. Izteikt 26. punktu šādā redakcijā:
· "26. Šo noteikumu 5. un 6. punktā, kā arī 7.4. un 7.5. apakšpunktā minētās ziņas iekļauj reģistrā no Fizisko personu reģistra, izmantojot datubāzu sasaistes tehniskos līdzekļus, ja šādas ziņas ir pieejamas."
· 8. Svītrot 29.5. apakšpunktu.

